อายุ 40 ปี ก่อนหน้านี้ประจำเดือนมาปรกติโดยรอบเดือนจะอยู่ที่ 26-28 วัน (บันทึกตลอด) แต่เมื่อเดือนก่อนหยุดกินยาคุมกำเนิดและมากินสมุนไพรรากสามสิบ โดยปรกติ(โดยเดือนมีนาคม มีประจำเดือนวันที่ 4-8) และมีเพศสัมพันธ์ วันที่ 7,20 & 25 และใส่ถุงยางทุกครั้งตอนนี้ค่อนข้างกังวลเพราะประจำเดือนขาดไป 11 วัน (ถ้าคำณวนตามรอบประมาณวันที่ 30/03 น่าจะมีแล้ว) เลยไม่แน่ใจว่าเป็นเพราะการกินรากสามสิบ หรือเป็นเพราะใกล้วัยทอง?
สวัสดีค่ะ การทานยาคุมกำเนิดย่อมจะทำให้มีรอบเดือนที่สม่ำเสมอที่มีระยะห่าง 28 วันดังกล่าว เมื่อหยุดทานยาคุมกำเนิด ประจำเดือนย่อมขึ้นอยู่กับการทำงานของรังไข่ ไม่ใช่จากยาอีกต่อไป ดังนั้นประจำเดือนย่อมมาไม่สม่ำเสมอได้ อย่างไรก็ตาม การที่ประจำเดือนยังไม่มา อาจเกิดจาก1. การตั้งครรภ์ แม้จะใช้ถุงยางอนามัยอย่างถูกต้อง ถุงยางอนามัยก็ไม่สามารถป้องกันการตั้งครรภ์ได้ 100%2. ผลของการทานยาสมุนไพรที่มีฤทธิ์ของฮอร์โมน ย่อมไปรบกวนการทำงานของรังไข่ ทำให้ไม่มีประจำเดือนได้3. ความเครียด ทำงานหนัก พักผ่อนน้อย อดนอน อดอาหาร น้ำหนักลด หรือน้ำหนักเพิ่มขึ้นเร็วสำหรับวัยใกล้หมดประจำเดือน (perimenopause) สามารถเริ่มพบได้ตั้งแต่อายุ 40 ปี จะเริ่มมีอาการต่างๆ เช่น ร้อนวูบวาบ ช่องคลอดแห้ง นอนไม่หลับ อารมณ์แปรปรวน ซึ่ส่วนประจำเดือนยังคงมีมา แต่เริ่มไม่สม่ำเสมอส่วนวัยทองหรือวัยหมดประจำเดือน (menopause) จะนับเมื่อหมดประจำเดือนไปแล้ว 1 ปีแนะนำว่าให้ลองตรวจหาการตั้งครรภ์ดูเป็นอันดับแรก หากตรวจไม่พบ แนะนำควรหยุดทานยาสมุนไพร หากประจำเดือนยังคงไม่มา หรือมีอาการต่างๆ ของวัยใกล้หมดประจำเดือน แสดงว่าอาจเข้าสู่วัยใกล้หมดประจำเดือนได้ค่ะ